Candida Auris -potilaan varotoimiohjeet osastohoidossa, teho-osastolla ja toimenpideyksiköissä

Potilasta hoidetaan tämän ohjeen mukaan kosketusvarotoimin, kun potilaalla epäillään olevan tai on todettu Candida auris -kantajuus. Ole yhteydessä infektioyksikköön p. 040 506 2094.

Vaikka potilaalla olisi jokin muukin moniresistentti bakteeri (MRSA, VRE, ESBL-klebsiella tai CPE) tai joku muu kosketusvarotoimia edellyttävä infektio, potilasta hoidetaan tämän ohjeen mukaan kosketusvarotoimin.

Candida auris (C. auris) on hiivalaji, joka on viime vuosina levinnyt voimakkaasti eri puolilla maapalloa, aiheuttaen hankalia sairaalaepidemioita myös useissa Euroopan maissa. Sairaalaympäristön kannalta C. auriksen tekee hankalaksi sen kyky kolonisoida tehokkaasti sekä sairaalaympäristöä että potilaita ja sen taipumus kehittää resistenssiä yhtä tai useampia, pahimmassa tapauksessa kaikkia käytettävissä olevia systeemisiä sienilääkkeitä kohtaan.

**Poliklinikalla Candida auris -kantajat hoidetaan** [**tavanomaisten varotoimien**](https://www.ppshp.fi/dokumentit/_layouts/15/WopiFrame.aspx?sourcedoc=%7BE8F0DD3C-36B2-4976-B16B-418756E0F56E%7D&file=Tavanomaiset%20varotoimet.docx&action=default&DefaultItemOpen=1) **mukaisesti.**

Potilaan hoidossa **huomioitava tavanomaisten varotoimien** lisäksi:

|  |  |
| --- | --- |
| **Huonesijoitus** | Yhden hengen huone, jossa oma WC ja suihku. |
| **Huoneen varustelu** | Tämä ohjeistus helposti saatavilla.  Huone-/potilaskohtaiset hoito-, tutkimus- ja apuvälineet, **kertakäyttöiset jos mahdollista.**  Potilaskohtaiset näytteenottovälineet.  Tarvittavat suojaimet.  Huonekohtaiset siivousvälineet, pyykki- ja jäteastiat.  Eritetahra desinfektioaine kloori 1000 ppm ja kertakäyttöliinoja. |
| **Tiedottaminen** | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa.  Jos potilas on moniresistentin bakteerin kantaja, se näkyy automaattisesti Eskon yläpalkissa (esim. C. auris todettu).  Eskon riskitietoihin kantajuutta ei merkitä.  Tiedota kosketusvarotoimista potilaan hoitoon osallistuvia.  Tiedota jatkohoitopaikkaa kosketusvarotoimista. |
| **Laboratorionäytteet** | OYSissa laboratorionäytteitä tilatessa valitse WebLabin eristysvalikosta kosketuseritys, joka poistetaan varotoimien päätyttyä.  Näyteputket laitetaan kaarimaljalle, ei lasketa potilaan vuoteeseen eikä pöydälle. Näytteenoton jälkeen riisu suojakäsineet, desinfioi kädet ja pue uudet suojakäsineet, pyyhi näyteputkien pinnat denaturoidulla alkoholilla ja laita putket puhtaaseen kertakäyttöiseen kaarimaljaan. Huoneen ulkopuolella liimaa näytetarrat ja laita ohjeistuksen mukaan näytteet suljettavaan pussiin (esim. minigrip).  Virtsa yms. näytteet voidaan käsitellä huuhteluhuoneessa. |
| **Varotoimien kesto** | Candida Auris todettu: Aina osastohoidossa, teho-osastolla, toimenpideyksiköissä ja pitkäaikaishoidossa. Potilaasta otetaan CaauVi-näyte 8687 kainaloista, nivusista, nielusta, ulosteesta, haavaeritteestä, dreenieritteestä ja imulimasta, jos potilas intuboitu tai trakeostomoitu. Kosketusvarotoimia ei pureta, vaikka näytteet olisivat negatiiviset. |

|  |  |
| --- | --- |
| **Altistunut potilas** | **Hoidetaan kosketusvarotoimin.**  Potilaasta otetaan kahdet näytteet kahden päivän välein.  CaauVi-näyte 8687 otetaan kainaloista, nivusista, nielusta, ulosteesta, haavaeritteestä, dreenieritteestä ja imulimasta, jos potilas intuboitu tai trakeostomoitu. Näyte otetaan vanutikulla geelikuljetusputkeen.  Virtsanäyte, jos potilaalla kestokatetri, otetaan säilöntäaineettomaan putkeen.  Varotoimet voi päättää, jos molemmat näytesarjat ovat negatiiviset. |
| **Käsihuuhteen käyttö** | Huoneeseen mennessä ja sieltä poistuessa.  Ennen suojakäsineiden ja muiden suojainten pukemista ja niiden riisumisen jälkeen.  **Desinfioi kädet ja vaihda suojakäsineet**: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen.  **Ota huoneen kaapeista tarvittavat hoitovälineet desinfioiduin käsin.** |
| **Suojaimet**  (kertakäyttöiset) | **Suojakäsineet ja suojatakki:** Aina, kun olet kosketuksessa potilaaseen ja hänen lähiympäristöönsä. Suojakäsineitä vaihdetaan ja kädet desinfioidaan aseptisen työjärjestyksen mukaisesti.  Käytä muita suojaimia (kirurginen suu-nenäsuojus ja suojalasit tai vaihtoehtoisesti visiirimaski), jos vaara roiskeista. |
| **Suojainten pukeminen ja riisuminen** | Pue suojatakki potilashuoneen ulkopuolella/välitilassa/  potilashuoneessa.  Pue suojakäsineet potilashuoneessa juuri ennen potilaskosketusta tai hoitoympäristöön koskemista.  Riisu suojaimet potilashuoneessa suoraan roskiin.  **Suojainten riisumisjärjestys:** 1. suojakäsineet, 2. suojatakki, 3. käsien desinfektio, 4. (suojalasit ja kirurginen suu-nenäsuojus/visiirimaski), 5. käsien desinfektio. |
| **Muu henkilökunta** | Samat suojaimet kuin osaston henkilökunnalla. |
| **Potilaan kuljettaminen** | Käytä käsihuuhdetta ennen kuljetusta ja sen jälkeen. Ennen kuljettamista pyyhi sängyn kaiteet kloorilla 1000ppm. Potilaan oma hoitaja huolehtii. |
| **Hoito-, tutkimus - ja apuvälineet ja niiden huolto** | Kaikki useita tunteja ihokosketuksissa olleet välineet laitetaan roskiin, esim. telemetriaseurannassa käytetyt johdot, verenpainemansetti, saturaatiomittari yms.  Muut monikäyttöiset välineet puhdistetaan ja desinfioidaan ensisijaisesti huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta tai yleispuhdistusainetta ja denaturoitua alkoholia.  Epäselvissä tilanteissa ole yhteydessä hygieniahoitajaan p. 040 506 2094. |
| **Kirjat, lelut, viihdytysvälineet ym.** | Potilaskohtaisessa käytössä hoitojakson ajan ja niiden on oltava desinfioitavissa. Television kaukosäädin pussitetaan esim. minigrip pussiin. Ensisijaisesti tuodaan lapselle omia leluja kotoa. |
| **Potilaan ja vierailijoiden ohjaus** | Kerro varotoimiin liittyvistä järjestelyistä, tarkoituksesta ja kestosta.  **Ohjaa käsien desinfektio.**  Anna tarvittaessa potilaalle [”Moniresistentin mikrobin kantaja kotona”](https://www.ppshp.fi/dokumentit/_layouts/15/WopiFrame.aspx?sourcedoc=%7B9045172E-C801-49FF-8CDA-D575E287C684%7D&file=Moniresistentin%20mikrobin%20kantaja%20kotona.docx&action=default&DefaultItemOpen=1) –ohje.  Ohjaa vierailijoille käsien desinfektio. |
| **Potilaan liikkuminen potilashuoneen ulkopuolella** | Potilas voi liikkua potilashuoneen ulkopuolella, jos ei ole ympäristöään eritteillä sotkeva tai ripuloiva. Potilaalle ohjataan käsihygienia. Potilas desinfioi kädet potilashuoneesta poistuessa. |
| **Ruokailu** | Omassa huoneessa. Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Siivous** | Samat suojaimet kuin osaston henkilökunnalla.  Huonekohtaiset siivousvälineet, mikrokuitukankaiset tai kertakäyttöiset siivousliinat.  Päivittäinen siivous **2 x/vrk** kloorilla 1000 ppm tai Oxivirilla 3,5 %.  **Loppusiivous:**  Pyyhi kosketuspinnat, WC- ja pesutilat kloorilla 1000ppm tai Oxivirilla 3,5 %.  Valuta WC-istuimen huuhtelureunan alapuolelle, lattiakaivon ja lavuaarien viemäreihin reunoja myöten 1 l laimentamatonta klooria. Kloorin annetaan vaikuttaa 60 min, jonka jälkeen pestään harjalla ja huuhdellaan. Suihkupäät huolletaan dehussa desinfektio-ohjelmalla, suihkuletkut laitetaan roskiin.  Vuodevaatteet omassa kohdassaan.  Verhot ja väliverhot vaihdetaan puhtaisiin.  Loppusiivouksen jälkeen käytetään Nocospray-laitetta (kuivahöyry-desinfektio).  Loppusiivouksen jälkeen potilashuoneesta otetaan ympäristönäytteet seuraavana arkipäivänä. Ole tätä varten yhteydessä hygieniahoitajaan p. 040 506 2094. |
| **Eritetahrat** | Desinfektio kloori 1000ppm.  Eritteissä on paljon mikrobeja. Eritetahran havainnut poistaa sen välittömästi!  Eritteitä ovat esim. oksennus, lima, sylki, märkä, uloste, virtsa, veri.  [Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1) |
| **Vuodevaatteet** | Liinavaatteet, peitto ja tyynyt lähetetään pesulaan. Patjan päällä oleva hygieniasuoja pyyhitään kloori 1000 ppm ja lähetetään sen jälkeen pesulaan, jos patjassa on jälkiä, patja hävitetään. |
| **Likapyykki ja jätteet** | Laita likapyykki huoneessa suoraan pyykkisäkkiin/jätesäkkiin. Ei merkitä. |
| **Vainajan käsittely ja kuljettaminen** | Henkilökunta käyttää samoja suojaimia kuin potilasta hoidettaessa.  Ennen vainajan kuljettamista pyyhi sängyn kaiteet kloorilla 1000 ppm.  Käytä käsihuuhdetta ennen kuljetusta ja sen jälkeen. Pue suojakäsineet ennen vainajan siirtoa. |